User:Mkmanoj332/sandbox

राजस्थान के नागौर जिले के मरुस्थल में चाँदी जैसी मिट्टी के टीलों के बीच बसा गांव खिंवताना अपने आप में इतिहास को समेट रखा है, शिव और माँ दुर्गा के भक्त महान साधु पीर महाराज की पवित्र धरोहर आसन खिंवताना के इतिहास की महिमा की महानता को चार चाँद लगा देती है। महान संत पीर महाराज की कृपा से यहां के ऐतिहासिक ताम्रपत्र मुग़ल काल में गायों पर लगने वाले पशुधन कर को खत्म करने के ग्वाह बने। वर्तमान में खिंवताना मे कुल 508 परिवार निवास करते है। (जनगणना - 2011 के अनुसार) जिनकी संख्या अभी बढ़कर 648 हो गयी है, खिवताना गांव की कुल जनसंख्या 2756 है, जिनमें से 1395 पुरुष हैं जबकि 1361  महिलाएं हैं। 0-6 वर्ष की आयु के बच्चों की संख्या गांव में 433 है जो गांव की कुल जनसंख्या का 15.71% है। खिंवताना गांव का औसत लिंग अनुपात 976 है जो राजस्थान राज्य 928 की औसत से अधिक है। गर्व की बात तो यह है की जनगणना 2011 के अनुसार खिवताना का बाल लिंगानुपात अनुपात 1014, जो राजस्थान के औसत 888 से कहीं अधिक है। खिंवताना की साक्षरता दर राजस्थान के मुकाबले है बहुत कम है, 2011 में राजस्थान की साक्षरता दर 66.11% की तुलना में खिवताना की साक्षरता दर 54.28% थी। खिवताना में पुरुष साक्षरता दर 69.15% है जबकि महिला साक्षरता दर 38.93% है जो बहुत ही चिंता का विषय है, राष्ट्र से गांव तक का विकास तभी संभव है जब यहां महिलाये साक्षर ही नहीं शिक्षित हो, इस विषय पर सम्पूर्ण गांव के शिक्षित पुरुषों की जिम्मेवारी है की वो महिलाओं को शिक्षा में समानता का दर्जा दे। खिवताना में अनुसूचित जाति की पर्याप्त आबादी है। अनुसूचित जाति की कुल जनसंख्या गांव की जनसंख्या का 25.91% है, जबकि अनुसूचित जनजाति की कुल जनसंख्या का 0.07% है। खिंवताना में माध्यमिक स्तर का एक बेहतरीन विद्यालय है, जिसकी स्थापना सन - 1959 में हुई थी, विद्यालय में 1000 पुस्तकों का पुस्तकालय भी है, इस विद्यालय से पढ़कर निकले विद्यालय के भूतपूर्व छात्र आज हिंदुस्तान के बेहतरीन पदों पर कार्यरत है, जैसे - भारतीय प्रशासनिक सेवा, भारतीय रक्षा सेवा, महाविद्यालय में प्रोफ़ेसर एवं राजस्थान प्रशासनिक सेवा, राजस्थान शिक्षा विभाग, राजस्थान पुलिस में बेहतरीन पदों पर कार्यरत है। आज भी इस विद्यालय की शैक्षणिक गतिविधियां राजस्थान में सर्वोच्च है, जो हिंदुस्तान के बेहतरीन भविष्य को तराश रहा है। मुझे यहां पर जो चिंता का विषय लगा वो यह था की इस शिक्षण संस्थान के महान भवन से कोई बहिन किसी सर्वोच्च पद तक नहीं पहुँच पायी है, मगर मुझे यकीन है आने वाला वक्त हमें इस शुभ अवसर की शुभ सुचना जल्द ही प्रदान करेगा, क्योकि यहां से पिछले वर्ष आयी मेरिट ने इतिहास की रूपरेखा तैयार कर दी है, जिस पर मुहर लगना बाकी है। खिंवताना का भौगोलिक क्षेत्रफल सत-प्रतिशत कृषि पर आधारित है, यहां के जीवन का आधार और मनुष्यता का व्यवहार कृषि, और पशुपालन रहा है, भेड़ पालन यहां के पशुधन सम्पदा का मुख्य आधार रहा है, विभिन्न जातियों वाले  इस गांव की सामाजिक समन्वय की महत्ता कृषि ही रही है। पुराने ज़माने में यहां की कृषि पूर्णतय वर्षा पर आधारित थी, मगर विज्ञान के अविष्कारों के चलते पिछले बीस वर्षों से भूमिगत जल टूबवेल एवं कुओं के माध्यम से सिंचाई का साधन बना, और इसी सिंचाई के कारण वर्षों से सूखे  मरुस्थलीय धोरे हरियाली से लहलहा उठे, यहां रबी की कृषि (शरद ऋतू में की जाने उन्याली कृषि) में सरसों (रायड़ा), जीरा, इसबगोल, असालिया, तारामीरा, गेंहूं, मेथी आदि मुख्य रूप से बोयी जाने वाली फसलें है वहीं खरीफ (चौमासे) की फसलों में बाजरा, मोठ, मुंग, गुंवार, तिल, कपास मुख्य है। पिछले बीस वर्षों में रबी की कृषि ने खिंवताना के किसान परिवारों के जीवन स्तर में क्रांतिकारी परिवर्तन किया है। मगर धीरे - धीरे भूमिगत जलस्तर गिर रहा है, किसानों के सिर पर मायूसी की लकीरें दिखायी देने लगी है, वैज्ञानिक अनुमान के अनुसार आने वाले दस वर्षों में खिंवताना को जल की कमी से जूझना पड़ सकता है। किसान को अपनी कृषि की आय को अन्य फिजूल खर्चों में ना व्यर्थ करते हुए, अपने परिवार को शिक्षित कर सक्षम बनाने में खर्च करनी चाहिए, ताकि भविष्य में प्रकृति के प्रकोप से अपने परिवार को बचाया जा सकता है, शिक्षा ही एक ऐसा साधन है जिससे इंसान फर्स से अर्श का सफर तय कर सकता है, और अपनी आने वाली पीढ़ियों को सक्षम बना सकता है, अगर एक किसान की संतान (चाहे पुत्र हो या पुत्री) पढ़ती है तो उनकी आने वाली पीढ़ियां हमेशां के लिए सक्षमता का पथ प्रशस्त करती है।

पिछले वर्षों में खिंवताना का शिक्षा स्तर बढ़ा है, मगर अभी भी अनुसूचित जाति के परिवारों में शिक्षा की पकड़ बहुत कमजोर है, कमजोर तबकों को आगे बढ़ने के लिए शिक्षा के प्रति अपना पूरा दम लगा देना चाहिए, बाबा साहब भीमराव अंबेडकर ने संविधान निर्माण के समय पिछड़े, दलित, गरीब, मजदूर, शोषित, वंचित, पीड़ित वर्गों को आगे बढाने के लिए शिक्षा का समानता का दर्जा देकर लोकतंत्र की नींव को मजबूत किया। अत: खिंवताना के अनुसूचित जाति के परिवारों को आगे बढ़ने के लिए खुद जागरूक होना पड़ेगा। तमाम हिंदुस्तान में कृषि उत्पादों की घटती कीमते, कृषि की बढ़ती लागत के कारण किसानों का जीवन स्तर दिन - प्रतिदिन घटता जा रहा है, आने वाला भविष्य किसानों के लिए संकट से भरा हो सकता है, ज्यादातर परम्परागत किसान खेती से विमुख हो रहे, आने वाला वक्त शिक्षा और हुनरमंद लोगों का होगा अत: हमें अपनी कृषि आधारित आय को शिक्षा में खर्च कर जीवन स्तर में सुधार करना चाहिए। वहीं खिंवताना में महिला शिक्षा का स्तर बहुत ज्यादा कम है, जो बहुत बड़ा चिंता का विषय है। हमारी बेटियां हमारा वजूद होती है, अगर हम उनको शिक्षा देकर सक्षम बना पाए तो आने वाला वक्त बहुत ही शांति और शुकुन से भरा होगा, बेटियां दो - दो परिवारों की मजबूत नींव तैयार करेगी, जिससे सिर्फ परिवार के ही नहीं देश के विकास की रूप-रेखा तैयार होगी, मुझे यकीन है हम इस कार्य को करते हुए पूर्ण रूप से आगे बढ़ रहे है जिसका परिणाम भविष्य में खिंवताना गांव की मिसाल बनेगा। हमने बचपन में बरसते सावन में खिंवताना जैसी पवित्र मातृभूमि पर मधुर स्वरों में तेजा गाते ग्वालों को सुना है, संगीत यहां की रगों में बसता है, होली के दिनों में ढोल के धमाकों पर सुन्दर - सुन्दर वस्त्रों में गैर नाचते पुरुषों और महिलाओं को देखा है, रातीजगा देती महिलाओं का गायन सुना है। ऊंट के पैरों में बजते गुंगरू हमारे पुरखों की निशानी रहें है। यहां जिंदादिली हर इंसान के दिल में बसती है,यहां पर हमने फाल्गुन के दिनों की रातो में रातभर कब्बडी खेलते नौजवानों को देखा है, शायद यह हमारा ही नहीं हमारे गांव की मिट्टी का भी सबसे बड़ा सुकून और सौभाग्य रहा होगा। मगर वक्त का जंजाल और समय के बदलते मायनों ने सब कुछ बदल दिया। धीरे - धीरे पूरा गांव व्यस्त होता चला गया और यह सब मनोरंजन बीते वक्त की बाते बन कर रहे गया। आज गांव की अधिकतर जनसंख्या युवा है, खिंवताना के कई महान शिक्षित युवाओं ने अलग - अलग क्षेत्र में अपनी सफलता की पताका फहराई है। कई युवा मित्रों ने व्यापार, नौकरी के क्षेत्र में भी बहुत बेहतरीन सफलता के मुकाम तय किये हैं। जब भी मेरे गांव का कोई युवा शिक्षा के क्षेत्र या व्यापार में बेहतरीन सफलता तय करता है तो मेरा मन अनंत सुकून और खुशी से प्रफुल्लित हो उठता है। मगर कई मित्रों को शराब, गुटका, तंबाकू खाते हुए देख पीड़ा से मेरा मन कराह उठता है, हमारे गांव में तंबाकू का नशा कई वर्षो से बहुत बड़ा व्यसन रहा है, और यह व्यसन आनुवंशिकता की तरह पीढ़ी दर पीढ़ी फैलता गया, शायद अब यह तंबाकू, बीड़ी, सिगरेट,गुटका हमारे गांव की दिनचर्या का हिस्सा बन गया है। इस गंदी आदत की बुराई करना भी शायद कई महानुभावों को पसंद नहीं आये, मगर मैं गांव के सभी सम्मानीय नागरिकों से हाथ जोड़ कर विनती करुँगा की आप इस बुरी आदत को जड़ से खत्म कीजिये और आने वाली नस्लों को भी इस व्यसन से बचाइए। युवा मित्रों और महानुभावों से करबद्ध निवेदन है की शराब जैसे मनुष्यता को ख़त्म करने वाले नशे से तमाम उम्र दूरी बना कर रखे।